CONVOCATÒRIA D'AJUDES PER RENDIMENT ESPORTIU A ESTUDIANTS DE LA UNIVERSITAT D'ALACANT, CURS 2020/2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/13926)
  + [Valencià](/va/acuerdo/13539)






Selector de idioma

Leer

* [Español](/es/acuerdo/13423)
* [Valencià](/va/acuerdo/13035)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER RENDIMENT ESPORTIU A ESTUDIANTS DE LA UNIVERSITAT D'ALACANT, CURS 2020/2021[Butlletí Oficial Universitat d'Alacant](/ca/Publicacion)
==============================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER RENDIMENT ESPORTIU A ESTUDIANTS DE LA UNIVERSITAT D'ALACANT, CURS 2020/2021

Data d'aprovació
:   31/05/2021

Data de publicació
:   01/06/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/13886)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/13054)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/13762)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER RENDIMENT ESPORTIU A ESTUDIANTS DE LA UNIVERSITAT D'ALACANT, CURS 2020/2021&url=https://www.boua.ua.es/va/acuerdo/13997)

**Títol:** CONVOCATÒRIA D'AJUDES PER RENDIMENT ESPORTIU A ESTUDIANTS DE LA UNIVERSITAT D'ALACANT, CURS 2020/2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 31 de maig de 2021

CONVOCATÒRIA D'AJUDES PER RENDIMENT ESPORTIU A ESTUDIANTS DE LA UNIVERSITAT D'ALACANT, CURS 2020/2021

1. OBJECTE DE LES AJUDES

La Universitat d'Alacant, a través del Vicerectorat de Cultura, Esport i Extensió Universitària, convoca anualment ajudes per a esportistes universitàries i universitaris d'alt nivell que competeixen principalment tant en el Campionat Autonòmic d'Esport Universitari (CAEU) de la Comunitat Valenciana com en els campionats d'Espanya universitaris.

Amb la finalitat de promoure la compatibilitat de l'activitat esportiva i acadèmica, a més dels drets establits en el

[Reglament per a la promoció i el suport a l'esportista universitari,](https://sd.ua.es/va/documentos/administracion/normativa/reg-padu.pdf)

l'alumnat integrat en l'esmentada convocatòria tindrà dret a ajudes econòmiques, que aniran destinades prioritàriament a sufragar despeses de matrícula i de material esportiu i docent com a incentiu econòmic en consideració a les exigències dels sresultats esportius juntament amb les dels estudis.

2. TIPUS D'AJUDA I QUANTITAT

El procediment de concessió d'aquestes ajudes de tipus econòmic serà en règim de publicitat, objectivitat i concurrència competitiva.

El nombre d'ajudes i la quantitat dependrà del nombre d'esportistes universitàries i universitaris que hi participen. El total de la quantitat destinada a aquestes ajudes establida en la base 12 es repartirà proporcionalment entre la totalitat de punts obtinguts per les persones admeses segons els criteris de valoració de mèrits establits en la base 8, tenint en compte que la quantitat màxima per ajuda no podrà superar els 1.000 €.

3. REQUISITS DE LES PERSONES BENEFICIÀRIES

Per a poder-se beneficiar d'aquestes ajudes caldrà:

3.1 Estar matriculada o matriculat en la Universitat d'Alacant en el curs 2019/2020 o 2020/2021 en una titulació oficial de grau, màster o doctorat dels títols que tinguen caràcter oficial i validesa en tot el territori nacional als quals es refereix l'article 37 de la Llei orgànica 6/2001, de 21 de desembre, d'Universitats, en la redacció donada per la Llei orgànica 4/2007, de 12 d'abril.

3.2 Trobar-se, almenys, en una de les categories següents:

3.2.1 Esportista d'esports individuals de la Universitat d'Alacant que siga medallista en els CAEU en el curs acadèmic 2019/2020 o 2020/2021.

3.2.2 Esportista d'esports d'equip de la Universitat d'Alacant que s'haja classificat en primer o segon lloc de la lliga CAEU en el curs acadèmic 2019/2020 o 2020/2021.

3.2.3 Esportista d'alt nivell o alt rendiment segons RD 971/2007 o que haja sigut convocada o convocat a una selecció nacional, o que estiga en el programa ADO o ADOP, o que haja participat en Campionat d'Europa Universitari o del Món Universitari o Universíada; tots referits a l'any actual o a l'anterior.

3.2.4 Esportista amb diversitat funcional, que haja participat en competicions nacionals oficials en la temporada esportiva 2019/2020 o 2020/2021, organitzades o reconegudes per la federació espanyola corresponent.

4. INCOMPATIBILITAT

No podran ser-ne beneficiàries les persones recollides en la resolució d'adjudicació de la convocatòria d'ajudes dins del programa de suport a l'esport federat universitari d'alt nivell per a esportistes de la Universitat d'Alacant 2021/2022.

5. SOL·LICITUD, LLOC I TERMINI

La sol·licitud s'emplenarà en línia, i l'enllaç al formulari de sol·licitud es troba en la pàgina web

<https://competicio.ua.es/va/ajudes/ajudes-a-estudiants-per-rendiment-esportiu.html>

Una vegada emplenat, es rebrà un correu electrònic que contindrà un enllaç a la sol·licitud en PDF.

Aquesta sol·licitud en PDF haurà de ser signada i presentada, juntament amb la resta de documentació exigida en la base 6, a través de la seu electrònica de la Universitat d'Alacant (o en UACloud >> eAdministració) mitjançant el tràmit Instància genèrica, que anirà dirigida al Servei d'Esports de la Universitat d'Alacant.

La convocatòria es publicarà en el Butlletí Oficial de la Universitat d'Alacant (BOUA) amb caràcter informatiu, prèviament a la publicació de l'extracte en el Diari Oficial de la Generalitat Valenciana (DOGV).

El termini d'inscripció serà de 15 dies hàbils des de l'endemà de la publicació de l'extracte d'aquesta convocatòria en el DOGV.

Les instruccions completes per a emplenar i presentar la sol·licitud es troben en la pàgina web indicada anteriorment.

6. DOCUMENTACIÓ QUE CAL PRESENTAR

Per a la presentació de la sol·licitud i de la resta de documents s'emplenarà el tràmit anomenat Instància genèrica, disponible en la [seu electrònica de la UA](https://seuelectronica.ua.es) (o en UACloud >> eAdministració).

6.1 Sol·licitud emplenada i signada segons la base 5 d'aquesta convocatòria.

6.2 Si escau, justificants acreditatius, expedits per l'entitat competent, dels mèrits indicats en els apartats 8.5 i 8.6 d'aquesta convocatòria (no és necessari aportar els indicats en la resta d'apartats), en concret:

6.2.1 Esportista d'alt nivell segons RD 971/2007: haurà d'aparèixer en el llistat oficial del Consell Superior d'Esports sobre esportistes que han aconseguit la condició d'alt nivell.

6.2.2 Esportista d'alt rendiment segons RD 971/2007: haurà d'acreditar-ho mitjançant certificat sol·licitat, a través de les federacions esportives nacionals, al Consell Superior d'Esports o als organismes competents en les comunitats autònomes.

6.2.3 Esportista que haja sigut convocada o convocat a una selecció nacional, que estiga en el programa ADO o ADOP o que haja participat en el Campionat d'Europa o del Món Universitari o Universíada: haurà d'acreditar-ho mitjançant certificat sol·licitat a la federació esportiva nacional.

6.2.4 Esportista amb diversitat funcional que haja participat en competicions nacionals oficials: haurà d'acreditar-ho mitjançant certificat sol·licitat a través de la federació esportiva nacional. També haurà d'aportar certificat que acredite que la discapacitat reconeguda és igual o superior al 33 per cent.

6.3. Bé de manera voluntària juntament amb la sol·licitud, bé en el termini de 5 dies hàbils posteriors a l'adjudicació de les ajudes, es presentaran els documents següents, necessaris per a la tramitació del pagament. Si no es fa, la persona sol·licitant perdrà el dret de ser beneficiària de l'ajuda:

6.3.1 Imprès [Fitxer de tercers](https://sgeyc.ua.es/es/gestion-economica/documentos/-gestadm/compras/fisicas-es-va-2018.pdf) de la Universitat d'Alacant emplenat

6.3.2 Documentació que acredite la titularitat del compte bancari espanyol per part de la persona sol·licitant i que continga l'IBAN complet.

6.3.3 Documentació que acredite les dades personals i fiscals (DNI o NIE)

7. RELACIÓ DE PERSONES ADMESES I EXCLOSES

Una vegada conclòs el termini de presentació de sol·licituds, es publicarà en els llocs indicats en la base 15 la relació provisional de persones admeses i excloses, amb indicació de les causes d'exclusió.

Es concediran 5 dies hàbils, comptadors des de l'endemà d'aquesta publicació, per a esmenar els motius d'exclusió per mitjà de la presentació de la documentació necessària a través de la Instància genèrica de la seu electrònica de la UA dirigida al Servei d'Esports. En cas de no presentar cap esmena, perdrà el dret.

La relació definitiva de persones admeses i excloses en el procediment es publicarà en els mitjans referits en la base 15 d'aquesta convocatòria.

8. CRITERIS DE VALORACIÓ

Com a conseqüència de la COVID-19, en el curs 2019/2020 es van suspendre algunes modalitats CAEU i tots els CEU, per la qual cosa no es podran tenir en compte. Quant al curs 2020/21, es valorarà la competició CAEU que finalment haja tingut lloc.

Se sumaran els punts obtinguts en cada grup d'activitat tenint en compte que, en cadascun d'aquests grups, solament se seleccionarà l'apartat de més puntuació.

8.1 Grup d'activitat 1. Competició CAEU individual, curs 2019/2020

8.1.1 Medalla d'or: 3 punts.

8.1.2 Medalla de plata: 2 punts.

8.1.3 Medalla de bronze: 1 punts.

8.2 Grup d'activitat 2. Competició CAEU individual, curs 2020/2021

8.2.1 Medalla d'or: 3 punts.

8.2.2 Medalla de plata: 2 punts.

8.2.3 Medalla de bronze: 1 punts.

8.3 Grup d'activitat 3. Jornada Final de la Lliga CAEU (esports d'equip), curs 2019/2020

8.3.1 Medalla d'or: 3 punts.

8.3.2 Medalla de plata: 2 punts.

8.4. Grup d'activitat 4. Jornada Final de la Lliga CAEU (esports d'equip), curs 2020/2021

8.4.1 Medalla d'or: 3 punts.

8.4.2 Medalla de plata: 2 punts.

8.5. Grup d'activitat 5. Elevat nivell, l'any actual o l'anterior

8.5.1 Esportista d'alt nivell segons RD 971/2007: 3 punts.

8.5.2 Esportista d'alt rendiment segons RD 971/2007: 2 punts.

8.5.3 Convocada o convocat a selecció nacional: 3 punts.

8.5.4 Esportista que pertany al Pla ADO o ADOP: 3 punts.

8.5.5 Esportista participant en Campionat d'Europa Universitari, Campionat del Món Universitari o Universíada: 1 punt.

8.6 Grup d'activitat 6. Diversitat funcional

8.6.1 Esportista amb diversitat funcional que haja participat en competicions nacionals oficials en la temporada 2019/2020 o 2020/2021: 1 punt.

8.7 Grup d'Activitat 7. Secció Esportiva UA

8.7.1 Esportista integrant de la Secció Esportiva UA temporada 2020/2021: 1 punt.

9. ÒRGAN INSTRUCTOR I COMISSIÓ AVALUADORA

És responsable de la instrucció del procediment de concessió de les ajudes i de la fiscalització del compliment correcte per part de les persones beneficiàries el director del Secretariat d'Esports a través del Servei d'Esports de la UA.

Una comissió avaluadora, aplicant els criteris de valoració a les sol·licituds admeses, farà la proposta d'adjudicació a l'òrgan convocant, adjudicador de les ajudes.

Aquesta comissió també atendrà les reclamacions a l'aplicació dels criteris de valoració o a la proposta d'adjudicació i modificarà, si escau, la proposta d'adjudicació si alguna persona beneficiària incomplira les obligacions que recull la base 13.

Aquesta comissió avaluadora estarà formada per:

Presidenta:

- La vicerectora de Cultura, Esport i Extensió Universitària de la Universitat d'Alacant o la persona en qui delegue.

Vicepresidenta:

- La vicerectora d'Estudiants i Ocupabilitat de la Universitat d'Alacant o la persona en qui delegue.

Secretari:

- El director del Servei d'Esports o la persona en qui delegue.

Vocals:

- El director del Secretariat d'Esports o la persona en qui delegue.

- El subdirector tècnic del Servei d'Esports de la Universitat d'Alacant o la persona en qui delegue.

La comissió podrà comptar amb l'assessorament d'especialistes en les modalitats esportives afectades.

Si ho estima necessari, podrà requerir de les persones sol·licitants la presentació de qualsevol document original segons el que estableix l'article 28 de la Llei 39/2015, d'1 d'octubre, del procediment administratiu comú de les administracions públiques.

10. BAREMACIÓ I ADJUDICACIÓ DE LA CONVOCATÒRIA

Una vegada feta la valoració dels mèrits per la comissió avaluadora, es publicaran les puntuacions provisionals obtingudes amb la finalitat que, en el termini de 5 dies hàbils, les persones participants presenten les al·legacions que consideren oportunes.

Una vegada transcorregut el termini d'al·legacions, la comissió avaluadora, juntament amb les puntuacions definitives, elevarà a través de l'òrgan instructor la proposta a l'òrgan convocant, que dictarà la resolució final d'adjudicació d'aquesta convocatòria.

11. PAGAMENT DE LES AJUDES

Prèvia presentació de la documentació indicada en la base 6.3 i fets els tràmits comptables preceptius, si escau, i d'acord amb el que estableix la resolució corresponent, el pagament de les ajudes es farà mitjançant transferència bancària al compte bancari indicat per la persona beneficiària en una única vegada.

Les ajudes estaran subjectes, si escau, a la retenció de l'IRPF que marca la legislació vigent.

12. MARC LEGAL I PRESSUPOSTARI

12.1 La Universitat d'Alacant, amb càrrec al centre de despesa del Servei d'Esports, amb classificació orgànica 50.65.8R.90.80, destinarà a aquest programa una quantitat no superior a 30.000 € per a l'any 2021 en ajudes econòmiques.

No obstant això, l'execució d'aquesta dotació està supeditada a la disponibilitat de liquiditat de la Universitat d'Alacant.

12.2 La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, els requisits i els termes establits per les normes de funcionament intern de la UA i allò que estableix aquesta convocatòria.

12.3 Justificació de les persones beneficiàries. La justificació de la destinació de l'ajuda al compliment de la finalitat serà prèvia a la concessió mitjançant la comprovació dels requisits exigits per a l'adjudicació.

13. OBLIGACIONES DE LES PERSONES BENEFICIÀRIES

La persona beneficiària haurà de:

13.1 Mantenir els requisits pels quals s'ha concedit l'ajuda.

13.2 Comunicar qualsevol situació que motive el no compliment dels requisits pels quals se li ha concedit l'ajuda.

13.3 Destinar l'ajuda a la finalitat per a la qual se li concedeix.

13.4 Sotmetre's a les actuacions de control que puguen dur a terme els òrgans de control econòmic de la Universitat d'Alacant i facilitar tota la informació i la documentació que li siga requerida a aquest efecte.

13.5 Acceptar les obligacions i no incórrer en prohibicions derivades del marc normatiu d'aquestes ajudes.

13.6 Reintegrar els fons percebuts o, si escau, perdre el dret de percebre'ls en els supòsits de no complir les obligacions anteriors.

14. PROTECCIÓ DE DADES

De conformitat amb el que estableix la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en la convocatòria.

En el marc dels tractaments esmentats, les dades no podran ser cedides, excepte obligació legal.

Les persones que participen en aquesta convocatòria poden exercir els seus drets pel que fa al tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la [seu electrònica](https://seuelectronica.ua.es).

La informació addicional i detallada sobre protecció de dades, els drets i la política de privacitat de la Universitat d'Alacant es pot consultar en l'enllaç

<https://seuelectronica.ua.es/va/privadesa.html>

15. MITJANS DE PUBLICACIÓ

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web

<https://competicio.ua.es/va/ajudes/ajudes-a-estudiants-per-rendiment-esportiu.html>

que substitueix la notificació a les persones interessades i té els mateixos efectes. Concretament, es publicaran la relació de les sol·licituds admeses i excloses, la baremació dels mèrits i la resolució d'adjudicació, com també qualsevol altra incidència o informació derivada d'aquest procés.

16. RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors des de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, podrà interposar-se recurs de reposició davant la rectora en el termini d'un mes comptador des de l'endemà de la publicació d'aquesta convocatòria, de conformitat amb el que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió avaluadora podrà interposar-se recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es podrà presentar recurs davant les resolucions o els actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 31 de maig de 2021

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03373 Sant Vicent del Raspeig - Alacant  
 Tel. 82 462 9547 - Fax 93 763 8881](https://www.google.es/maps/@71.842880,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12180&trk=tyah&trkInfo=tarId%0S0237411252877%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)